	[image: image1.png]ROMANIA




PARLAMENTUL ROMÂNIEI

Camera Deputaţilor


	Comisia pentru administraţie publică, amenajarea teritoriului şi echilibru ecologic

Bucureşti,06.03.2013
Nr. 26/56
	Comisia pentru agricultură, silvicultură, industrie alimentară şi servicii specifice
Bucureşti, 14.03.2013
Nr. 24/138


Către, 
BIROUL PERMANENT AL 
CAMEREI DEPUTAŢILOR
Vă înaintăm, alăturat, Raportul comun asupra propunerii legislative privind unele măsuri pentru protejarea resurselor piscicole din Delta Dunării, îmbunătăţirea calităţii vieţii în Delta Dunării, întărirea instituţională a Administraţiei Rezervaţiei Biosfera Delta Dunării şi Agenţiei Naţionale pentru Pescuit şi Acvacultură , transmis comisiilor pentru examinare în fond, cu adresa nr. Plx.49 din 18 februarie 2013.

     PREŞEDINTE, 




PREŞEDINTE,

  Marin ALMĂJANU


                Nini SĂPUNARU

PARLAMENTUL ROMÂNIEI

Camera Deputaţilor


	Comisia pentru administraţie publică, amenajarea teritoriului şi echilibru ecologic

Bucureşti,06.03.2013
    Nr. 26/56
	Comisia pentru agricultură, silvicultură, industrie alimentară şi servicii specifice
Bucureşti, 14.03.2013
Nr. 24/138


R A P O R T  C O M U N  
asupra propunerii legislative privind unele măsuri pentru protejarea resurselor piscicole din Delta Dunării, îmbunătăţirea calităţii vieţii în Delta Dunării, întărirea instituţională a Administraţiei Rezervaţiei Biosfera Delta Dunării şi Agenţiei Naţionale pentru Pescuit şi Acvacultură
         În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond cu propunerea legislativă privind unele măsuri pentru protejarea resurselor piscicole din Delta Dunării, îmbunătăţirea calităţii vieţii în Delta Dunării, întărirea instituţională a Administraţiei Rezervaţiei Biosfera Delta Dunării şi Agenţiei Naţionale pentru Pescuit şi Acvacultură, trimisă cu adresa nr.Plx.49 din 18 februarie 2013 şi înregistrată cu nr.26/56 din 19 februarie 2012, respectiv cu nr.24/59 din 19 februarie 2013.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
Senatul, în calitate de primă Cameră sesizată, a respins propunerea legislativă în şedinţa din 12 februarie 2013.
Propunerea legislativă are ca obiect de reglementare stabilirea unor măsuri pentru protejarea resurselor piscicole din Delta Dunării, pentru îmbunătăţirea calităţii vieţii în Delta Dunării şi pentru întărirea instituţională a Administraţiei Rezervaţiei Biosfera Delta Dunării şi a Agenţiei Naţionale pentru Pescuit şi Acvacultură, în vederea creării, astfel cum rezultă din cuprinsul expunerii de motive, a premizelor pentru dezvoltarea sectorului pescăresc, armonizând politicile naţionale din acest domeniu cu cerinţe Politicii comune în domeniul pescuitului - PCP şi, în acelaşi timp, evitând eventualele sancţiuni generate de nerespectarea legislaţiei europene.
La întocmirea prezentului raport comun, comisiile  au avut în vedere avizul favorabil al Consiliului Legislativ (nr.476/14.06.2012), avizul negativ al Comisiei pentru buget, finanţe şi bănci (nr.22/65 din 26.02.2013), precum şi avizul negativ al Comisiei pentru industrii şi servicii (23/52 din 26.02.2012).
La lucrările Comisiei pentru administraţie publică, amenajarea teritoriului şi echilibru ecologic  din 5 martie 2013 au fost prezenţi 28 deputaţi, din totalul de 32 membri ai comisiei iar la lucrările Comisiei pentru agricultură, silvicultură, industrie alimentară şi servicii specifice din 12 martie 2013 au fost prezenţi 28 deputaţi, din totalul de 31 membri ai comisiei.
         În urma examinării propunerii legislative şi a opiniilor exprimate, membrii Comisiei pentru administraţie publică, amenajarea teritoriului şi echilibru ecologic  au hotărât cu unanimitate de voturi iar cei ai Comisiei pentru agricultură, silvicultură, industrie alimentară şi servicii specifice cu majoritate de voturi( o abţinere) să propună plenului Camerei Deputaţilor respingerea actului normativ, deoarece prevederile propuse în prezentul act normativ se pot constitui în modificări şi completări la Ordonanţa de urgenţă a Guvernului nr.23/2008 privind pescuitul şi acvacultura   cu modificările şi completările ulterioare. Această ordonanţă de urgenţă este actul normativ de bază prin care se reglementează protecţia, conservarea, administrarea şi exploatarea resurselor acvatice vii, activitatea de acvacultură, procesarea şi comercializarea produselor obţinute din pescuit şi acvacultură.

Proiectul de Lege face parte din categoria legilor organice, conform art.76 alin.(1) din Constituţia României, republicată.
          PREŞEDINTE, 



                       PREŞEDINTE,      
       
     Marin ALMĂJANU
 
                           Nini SĂPUNARU
       SECRETAR, 



                        SECRETAR,

Ion Marcel CIOLACU
 
                           Costel ŞOPTICĂ
    Consilier, Andreea Neacşu  





  Consilier, Gabriela Ciurea                                                                                          

